KUULUTUS INARIN JA UTSJOEN SEURAKUNTIEN ENNAKKOÄÄNESTYKSESTÄ

Suomen evankelis-luterilaisessa kirkossa toimitetaan 15.11.2026 seurakuntavaalit, joissa valitaan jäsenet seurakuntien kirkkovaltuustoihin tai seurakuntayhtymiin kuuluvissa seurakunnissa yhteisiin kirkkovaltuustoihin ja seurakuntaneuvostoihin.

Inarin seurakunnassa seurakuntavaalien ennakkoäänestys järjestetään 3.11.–7.11.2026 joka päivä Ivalossa kirkkoherranvirastossa (Kirkkokuja 1 D) kello 9.00–18.00.
Muut ennakkoäänestyspaikat Inarin seurakunnassa:
Saariselän kappeli ti 3.11. klo 15-18, 
Koulu- ja kulttuurikeskus Kaarre ke 4.11. klo 12-15   
Saamelaiskirjasto Inarissa to 5.11. klo 14-17
Monitoimitalo Kuulas pe 6.11. klo 
S-market Ivalo la 7.11. klo 12-15

Utsjoen seurakunnassa seurakuntaneuvoston vaalin osalta äänestystä ei järjestetä, sillä ehdokkaita sama määrä kuin neuvostossa paikkoja. Näin ollen seurakuntaneuvoston osalta toimitetaan 
KJ 9 §48 mukaisesti vaali ilman äänestystä. 
Pohjois-Lapin seurakuntayhtymän yhteisen kirkkovaltuuston osalta ennakkoäänestys järjestetään 
3.11.–7.11.2026 joka päivä Utsjoen pappilassa osoitteessa Utsjoentie 565. klo 9.00–18.00.
Muut ennakkoäänestyspaikat Utsjoen seurakunnassa:
Karigasniemen kappeli ti 3.11. klo 14-17
Nuorgamin monitoimitilan saamen luokka (Nuorgamin uusi koulu) ke 4.11. klo 16.30-18.30
 
Äänioikeutettu seurakunnan jäsen voi äänestää ennakkoon missä tahansa ennakkoäänestyspaikassa Suomessa ilmoittautumalla vaalitoimitsijalle ja esittämällä henkilötodistuksensa tai muun riittävän selvityksen henkilöllisyydestään. 
Äänestäjällä on oikeus äänestää sen seurakunnan ehdokaslistojen yhdistelmän ehdokasta, missä seurakunnassa hänet on 15.8.2026 merkitty läsnä olevaksi seurakunnan jäseneksi sekä äänioikeutettujen luetteloon äänioikeutetuksi (viimeistään 15.11.2026 16 vuotta täyttävä kirkon jäsen). Oman seurakunnan ennakkoäänestyspaikassa äänestäjällä on mahdollisuus tutustua ehdokaslistojen yhdistelmään. Muun seurakunnan ennakkoäänestyspaikassa äänestettäessä äänestäjän on omatoimisesti otettava selvää oman seurakuntansa ehdokkaista. Lisätietoja löytyy vaalien verkkosivuilta seurakuntavaalit.fi
Äänioikeutettu, jonka kyky liikkua tai toimia on siinä määrin rajoittunut, ettei hän pääse äänestys- tai ennakkoäänestyspaikkaan ilman kohtuuttomia vaikeuksia, saa äänestää ennakolta kotonaan. Hänen tai valitsemansa henkilön on ilmoitettava kotiäänestyspyyntö vaalilautakunnalle kirjallisesti tai puhelimitse kirkkoherranvirastoon viimeistään 30.10.2026ennen kello 16.00. Kotiäänestyksen yhteydessä voi äänestää myös omaishoidon tuesta annetussa laissa (937/2005) tarkoitettu omaishoitaja. Kotiäänestykseen ilmoittautumislomakkeita on saatavana kirkkoherranvirastosta ja vaalien verkkosivuilta Vaaliasiakirjat – EVL Plus. Tavanomaisten aukioloaikojen lisäksi kirkkoherranvirasto on avoinna 30.10.2026 kello 16.00 saakka. Kirkkoherranviraston puhelinnumero on 040 760 4202.
Seurakuntavaalista ja ennakkoäänestyspaikoista löytyy tietoa myös seurakunnan kotisivuilta osoitteesta www.inarinseurakunta.fi ja osoitteesta seurakuntavaalit.fi.
Ivalossa 16.9.2026
Inarin seurakunnan vaalilautakunnan puolesta puheenjohtaja Pentti Tarvainen
Utsjoella 1.10.2026
Utsjoen seurakunnan vaalilautakunnan puolesta puheenjohtaja Ville Orjala

(Pöytäkirjaan liitettävään alkuperäiseen kuulutukseen merkitään:)
Kuulutus on ollut nähtävänä Inarin/Utsjoen seurakunnan verkkosivuilla 26.10.-7.11.2026
Kuulutuksesta on ilmoitettu 28.10.2026  sanomalehdessä Inarilainen.
Puheenjohtaja Pentti Tarvainen / Puheenjohtaja Ville Orjala

